**Slovenský zväz športového rybolovu**

**Slovenský rybársky zväz – Rada Žilina,**

**MO SRZ Poprad**



****

**Propozície**

**LRU Kapor**

**Česko vs. Slovensko**

**preteky juniorov v love kaprov**

**2. ročník**

**02.05.2024– 05.05.2024**

**VN Domaša 4-3330-1**

**Pláž Vaľkov**

Podľa plánu športovej činnosti na rok 2024 Slovenský zväz športového rybolovu v spolupráci so SRZ Rada Žilina a MO SRZ Poprad usporiada preteky juniorov LRU kapor.

**Účastníci pretekov:**

družstvá juniorov SRZ a ČRS, ktoré sa prihlásia **do 19.04.2024** na0903 572 202 - p**.** Slavomír Drozd

**Termín konania: 02.05.2024– 05.05.2024**

**Miesto konania: VN Domaša 4-3330-1, pláž Vaľkov**

**Organizačný štáb:**

Riaditeľ pretekov: Daniel Hurný

Garant rady SRZ: Štefan Dúc

Hlavný rozhodca: Slavomír Drozd

Sektorový rozhodca: Branislav Mlynarčík

Technický vedúci: Slavomír Drozd

Bodovacia komisia: Štefan Dúc

Zdravotnícke zabezpečenie: RZP Braňo Klein

**V prípade nepriaznivej poveternostnej situácie môžu byť preteky preložené alebo zrušené, informácia bude zverejnená týždeň pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa Predpisov SZŠR, súťažných pravidiel pre LRU K a aktuálnych modifikácií pre rok 2024.
* Súťaž bude pozostávať z jednej 72-hodinovej etapy.
* Používanie živých nástrah alebo návnad je prísne zakázané.
* Celkové množstvo nástrah a návnad nie je obmedzené .
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel
* Obaľovanie olova je zakázané

**Špeciálne pokyny k týmto pretekom:**

Na okrajových miestach (forhondy) budú chytať dve družstvá, ktorých úlovky sa nebudú započítavať do výsledkov pretekov.


**Povinná výbava družstva:**

* podložka (vaničkového typu),
* 3 ks carpsak,
* trojnožka na váženie

**Pretekárska trať:**

dostupná automobilom

**GPS súradnice :** 49.064194, 21.661796



**Lovné miesto:**

Lovné miesto bude viditeľne vyznačené a v čase od 22:00 do 6:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru. Nahadzovanie mimo tejto oblasti je zakázané

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

Boduje sa iba kapor a amur s hmotnosťou najmenej 1500 gramov. V prípade, že tím zavolá rozhodcu a ryba nebude bodovaná (tolerancia 200g) napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.

Ryby sa musia udržiavať nažive iba v sakoch na lov kaprov (iba 1 ryba na 1 carpsak).

Preteky vyhráva tím, ktorý bude mať najviac kg ulovených bodovaných rýb. V prípade rovnakého váhového súčtu bude rozhodovať najväčšia ulovená ryba.

**Časový harmonogram a rozpis signálov:**

Príchod súťažných družstiev je možný už stredu podvečer.

**Štvrtok 02.05.2024**

08:00 registrácia účastníkov

08:30 losovanie miest

10:00 príprava lovných miest a 1.signál

12:00 **začiatok pretekov** , kŕmenie a lov rýb 2.signál

**Piatok 03.05.2024** - priebeh preteku.

**Sobota 04.05.2024 -** priebeh preteku.  

**Nedeľa 05.05.2024**

11:45 3.signál 15 min. pred ukončením pretekov

12:00 4.signál **koniec pretekov**

12:15 5.signál v prípade zdolávaného úlovku zaseknutého pred vydaním 4 signálu. Max. doba zdolávania 15 minút.

13:00 Vyhodnotenie

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Toto ustanovenie sa netýka pretekárov Českého rybářskeho svazu.
* Preteká sa za každého počasia. V prípade núteného prerušenia (napr. búrka, prírodná katastrofa, atď.), preteky sú platné za predpokladu, ak trvali najmenej 24 hod.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Všetci účastníci pretekov sú povinní dodržiavať antidopingové predpisy SZŠR.
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu.

**Občerstvenie:** je možnosť zabezpečiť

**Informácie o pretekoch:** Slavomír Drozd 0903 572 202

Propozície kontroloval vedúci ŠO LRU – K.

Organizačný štáb Vám želá veľa úspechov na pretekoch.

Petrov zdar!